Folketing
2000-04-27

Og at det skulle udmønte sig i et lovforslag, var vi også godt klar over ikke ville ske, men det er jo så et signal til kommunerne om måske at lave nogle andre foranstaltninger såsom dørspioner osv. Enhedslisten kan jeg også godt give ret i, at det skal være ens kort for alle i kommunalt regi. Fru Tove Videbæk og hr. Villy Søvndal ønskede mere kontinuitet i hjemmeplejen, så personalet ikke skifter så ofte. Det er vi også enige i, og det kan også give en tryghed for de ældre. Men jeg siger tak for debatten. Den sendte måske et signal til kommunerne. At den ikke udmønter sig i et lovforslag, var jeg godt klar over.